
ŠAKIŲ RAJONO SAVIVALDYBĖS ADMINISTRACIJOS
KIDULIŲ SENIŪNIJA

2025-ŲJŲ METŲ VEIKLOS PLANO ATASKAITA

Seniūnija yra Šakių rajono savivaldybės administracijos struktūrinis teritorinis padalinys, veikiantis tam tikroje savivaldybės teritorijos dalyje. Seniūnijos aptarnaujamos teritorijos ribas savo sprendimu nustato savivaldybės Taryba.
Šakių rajono savivaldybės vizija: patogus gyventi zanavykų kraštas, puoselėjantis tradicijas ir užtikrinantis darnią plėtrą bei gyvenimo kokybę. 

KIDULIŲ SENIŪNIJOS MISIJA – savo administraciniame padalinyje padėti įgyvendinti Vietos savivaldos įstatyme administracijai pavestus uždavinius, veikti pagal savivaldybės administracijos direktoriaus patvirtintus seniūnijos veiklos nuostatus, organizuoti ir užtikrinti efektyvų savarankiškų ir valstybės deleguotų funkcijų valdymą, bendradarbiauti su esamomis kaimo bendruomenėmis, apibendrinti seniūnijos gyventojų pastabas, pasiūlymus ir siekti juos įgyvendinti.

KIDULIŲ SENIŪNIJOS VIZIJA – užtikrinti savivaldos plėtrą, sukurti sveiką, švarią, saugią ir patogią gyvenamąją aplinką, pagerinti gyvenimo kokybę kiekvienam bendruomenės nariui, efektyviai išnaudoti visus turimus gamtos resursus kaimo turizmo vystymui, pritraukti investicijas siekiant sukurti palankias sąlygas verslui.

STRATEGINIAI UŽDAVINIAI

Atsižvelgiant į Šakių rajono savivaldybės prioritetines kryptis, Kidulių seniūnijos iškelti 
uždaviniai:
· Formuoti šiuolaikinę susisiekimo infrastruktūrą;
· Užtikrinti savivaldybės teritorijų vystymosi kryptingumą, jų prieinamumą ir atitiktį gyventojų poreikiams; 
· Mažinti socialinės dezintegracijos ir skurdo prielaidas;
· Užtikrinti savivaldybės funkcijų ir įsipareigojimų vykdymą;
· Gerinti viešojo valdymo praktiką.
Šakių rajono savivaldybės 2025–2035 metų strateginiame plėtros numatyta Šakių rajono savivaldybės vizija: patogus gyventi zanavykų kraštas, puoselėjantis tradicijas ir užtikrinantis darnią plėtrą bei gyvenimo kokybę.
Šakių rajono savivaldybės 2025–2027 metų strateginis veiklos planas parengtas vadovaujantis strateginiame plėtros plane nustatytais tikslais, uždaviniais ir priemonėmis. Strateginio veiklos plano uždavinių pasiekimai ir programų įgyvendinimas prisidės prie strateginiame plėtros plane nustatytų tikslų, uždavinių ir priemonių įgyvendinimo. 

STRATEGINIUS UŽDAVINIUS ĮGYVENDINANČIOS PROGRAMOS 

Šakių rajono savivaldybės administracijos Kidulių seniūnija, vykdydama savo veiklą, prisidėjo prie Šakių rajono savivaldybės 2025–2027 metų strateginio veiklos plano šių programų įgyvendinimo:
1. Teritorijų vystymo ir ekonominės aplinkos gerinimo programa (kodas 001);
3. Sveikatos stiprinimo ir socialinės integracijos didinimo programa (kodas 003);
4. Valdymo programa (kodas 004).
VEIKLOS APŽVALGA PAGAL SENIŪNIJOS METINĮ VEIKLOS PLANĄ

Seniūnijos funkcijos: seniūnas savivaldybės mero ar administracijos direktoriaus pavedimu rengė ir teikė tarybos sprendimų, mero potvarkių arba administracijos direktoriaus įsakymų projektus seniūnijos klausimais, sprendžia socialinės globos klausimus, rūpinasi kultūros - istorijos paminklų priežiūra, renka jo kompetencijai priskirtus statistikos duomenis, išduoda įvairias pažymas seniūnijos gyventojams, vykdo gyventojų deklaravimo funkcijas, organizuoja seniūnijos gyventojų sueigas, organizuoja kapinių priežiūrą, išduoda leidimus laidoti, atlieka įstatymų nustatyta tvarka notarinius veiksmus. Seniūnija rūpinasi vietinės reikšmės kelių būkle, nustatyta tvarka teikia valstybės ir savivaldybės institucijoms statistines žinias ir ataskaitas, atlieka kitas tarybos sprendimu, mero potvarkiu ar administracijos direktoriaus įsakymus deleguotas funkcijas.
Seniūnijoje 2025 m. sausio 1 d. gyvenamąją vietą buvo deklaravę 1792 gyventojai, o gruodžio 31 d. gyventojų buvo 1755. Per metus sumažėjo 37 gyventojais. Mirė 48 gyventojai, o gimė 10 naujagimių. Seniūnija yra suskirstyta į septynias seniūnaitijas: Kidulių, Judrių, Kaimelio, Bunikių, Žygėnų, Valenčiūnų ir Voverių.

DUOMENYS APIE SENIŪNIJĄ

	1.
	Seniūnijos plotas
	ha
	11092

	2.
	Bendras kelių ir gatvių ilgis
	km
	93,957

	3.
	Atliekų tvarkymo darbai
	t
	88

	4.
	Šienaujamų, prižiūrimų pakelių
	km
	54

	5.
	Gatvių skaičius
	sk.
	31

	6.
	Kapinių teritorijų plotas
	ha
	4,0017

	7.
	Aptarnaujamų šviestuvų skaičius
	sk.
	292

	8.
	Seniūnijos prižiūrimų želdinių, piliakalnių plotas 
	ha
	17,68

	9.
	Prižiūrimų kelių ilgis
	km
	73

	10.
	Socialinio būsto remontas
	vnt.
	1

	11.
	Socialiai remtinų asmenų skaičius
	vnt.
	276




KIDULIŲ SENIŪNIJOS 2025 METŲ VEIKLOS PLANO ĮGYVENDINIMO APŽVALGA

Šakių rajono savivaldybės strateginio plėtros plano vizija – patogus gyventi zanavykų kraštas, puoselėjantis tradicijas ir užtikrinantis darnią plėtrą bei gyvenimo kokybę.
Jame puikiai dera tradicinės ir modernios visuomenės vertybės, kaimas ir miestas darniai papildo vienas kitą, kuriant visuotinę gyvenimo kokybę. 
Įgyvendinant Kidulių seniūnijos 2025 metų veiklos planą buvo siekiama prisidėti prie Šakių rajono savivaldybės strateginiame 2025–2035 metų plėtros plane numatytų tikslų įgyvendinimo:
· Skatinti ekonominę plėtrą ir užtikrinti teritorijų vystymą;
· Didinti švietimo ir kultūros paslaugų prieinamumą ir kokybę;
· Didinti socialinę gerovę;
· Stiprinti vietos savivaldą.

Kidulių seniūnija 2025 m. įgyvendino: 
• Šakių rajono savivaldybės 2025–2027 metų strateginio veiklos plano programos Kodas 001 „Teritorijų vystymo ir ekonominės aplinkos gerinimo programa“ seniūnijos uždavinio „Formuoti šiuolaikinę susisiekimo infrastruktūrą priemonę „Kelių ir gatvių kokybės užtikrinimas“. Įgyvendinant šią priemonę 2025 m. pagal poreikį buvo prižiūrimi apie 94 km seniūnijai priskirtų kelių ir gatvių: užpilta 1150,60 m3 žvyro, keturis kartus greideriuoti keliai 204,43 km, du kartus laistyti keliai 9 km tirpalu nuo dulkėtumo. Žiemos metu sniego valymas buvo atliekamas pagal poreikį Kidulių seniūnijai priklausančiu traktoriumi su sniego peiliu. 
• Šakių rajono savivaldybės 2025–2027 metų strateginio veiklos plano programos Kodas 001 „Teritorijų vystymo ir ekonominės aplinkos gerinimo programa“ seniūnijos ir uždavinio „Užtikrinti savivaldybės teritorijų vystymosi kryptingumą, jų prieinamumą ir atitiktį gyventojų poreikiams“ ir uždavinio priemonę „Aplinkotvarkos ir atliekų tvarkymo sistemos gerinimas“. Įgyvendinant šią priemonę pagerintas apšvietimas seniūnijos teritorijoje, atnaujinti sugedę gatvių apšvietimo šviestuvai, atnaujintas gatvių apšvietimo prietaisų (laikrodžių) valdymas. Įgyvendinant veiklą „Aplinkotvarkos darbai Kidulių seniūnijoje“, buvo atliekami šaligatvių, gatvių priežiūros ir valymo darbai. Želdinių plotai buvo prižiūrimi ir tvarkomi pagal poreikį. Buvo vykdomi kapinių ir saugomų bei turinčių išliekamąją vertę objektų tvarkymo pagalbiniai darbai, teritorijos aplink visuomeninius pastatus priežiūra. Išmokėtas darbo užmokestis ir socialinis draudimas aplinkos tvarkymo darbuotojams.
• Šakių rajono savivaldybės 2025–2027 metų strateginio veiklos plano programos Kodas 003 „Sveikatos stiprinimo ir socialinės integracijos didinimo programa“ uždavinio „Mažinti socialinės dezintegracijos ir skurdo prielaidas“ priemonės „Finansinės pagalbos ir materialinės paramos teikimas savivaldybės gyventojams“ vykdant veiklą „Užtikrinti finansinės pagalbos teikimą Kidulių  seniūnijos gyventojams (išmokos mokėjimams ir kt.)“ buvo teikiama reikalinga socialinė pagalba vienišų, turintiems nuolatinės priežiūros ir turintiems specialiųjų nuolatinės slaugos poreikius asmenims. Įgyvendinant šią priemonę, buvo įsigytos darbo priemonės visuomenei naudingai veiklai atlikti pasitelktiems seniūnijos gyventojams už gaunamas socialines pinigines pašalpas. Buvo organizuotas vienkartinių pašalpų skyrimas. Įgyvendinant šią veiklą skirtos 3 vienkartinės pašalpos Kidulių seniūnijos gyventojams, kurių sunki materialinė padėtis.  
• Programos Kodas 003 „Sveikatos stiprinimo ir socialinės integracijos didinimo programa“ uždavinio „Mažinti socialinės dezintegracijos ir skurdo prielaidas“ ir priemonę „Savivaldybės gyventojų užimtumo skatinimas“ buvo įdarbinti 5 seniūnijos gyventojai, aprūpinant juos būtinomis darbo priemonėmis.
Šakių rajono savivaldybės strateginio 2025–2027 metų veiklos plano programos Kodas 003 priemonės „Atskiroms socialinėms grupėms prieinamo būsto pasiūlos didinimas“ vykdant veiklą „Socialinio būsto remontas Kidulių seniūnijoje“ už gautas nuomojamų socialinių būstų pajamas, atsiradus poreikiui, buvo atliekamas socialinio būsto remontas. Vykdant priemonės veiklas buvo atliekamas 9 socialinių ir savivaldybės būstų administravimas seniūnijoje.
• Šakių rajono savivaldybės strateginio 2025–2027 metų veiklos plano programos Kodas 004 „Valdymo programa“ seniūnijos uždavinio „Užtikrinti savivaldybės funkcijų ir įsipareigojimų vykdymą“ priemonę „Savivaldybės valdymo ir funkcionalumo užtikrinimas“ buvo planuojamos seniūnijos išlaidos transportui, kanceliarinėms prekėms, komunalinėms paslaugoms ir išlaidos seniūnijos patalpų išlaikymui ir remontui.
Šakių rajono savivaldybės strateginio 2025–2027 metų veiklos plano programos Kodas 004 „Valdymo programa“ seniūnijos uždavinio „Gerinti viešojo valdymo praktiką“ priemonę „Administracinės naštos mažinimo priemonių įgyvendinimas“. Įgyvendinant šią priemonę buvo dirbama su Metrikacijos ir gyvenamosios vietos deklaravimo informacine sistema (MGVDIS),NTR centro duomenų baze, DVS programa (KONTORA), VIPIS viešųjų pirkimų sistema, su EAIS (Elektroninio archyvo informacine sistema). Buvo išduodamos pažymos juridiniams faktams patvirtinti ir nuolat vykdomas susirašinėjimas su įvairiomis institucijomis įstaigos veiklos klausimais, išduodami leidimai žemės kasimo darbams, laidojimui. Buvo išduodamos rekomendacijos leidimui gauti saugotinų medžių ir krūmų kirtimo, persodinimo ar kitokio pašalinimo, genėjimo darbams. Buvo nuolat vykdomos gyvenamosios vietos deklaravimo funkcijos: faktinę gyvenamąją vietą pavirtinančių pažymų išdavimas, priimami prašymai dėl gyvenamosios vietos adreso keitimo, tikslinimo, naikinimo, atitinkamų sprendimų priėmimas, gyvenamosios vietos neturinčių asmenų apskaita. Išduoti minėtus dokumentus, naudojantis DVS priemonėmis, pavyko greičiau nei nustatyta teisės aktuose.
Įgyvendinant 2025 metų planą, buvo užtikrinamas priskirtos teritorijos visuomenės viešųjų poreikių ir interesų tenkinimas ir seniūnijos funkcijų vykdymas. Seniūnija laiku planavo ir efektyviai naudojo finansinius, žmogiškuosius bei materialinius išteklius, apibendrino statistinius praeitų metų veiklos duomenis ir pateikė juos veiklos ataskaitoje administracijos direktoriui. 
Seniūnijos funkcijos 2025 metais:
· neviršydama savo įgaliojimų, seniūnijos teritorijoje organizavo ir kontroliavo savivaldybės institucijų sprendimų įgyvendinimą arba pati juos įgyvendino;
· prireikus įvertino atskirų šeimų (asmenų) gyvenimo sąlygas bei poreikius ir pateikė savivaldybės administracijai siūlymus dėl socialinės paramos toms šeimoms (asmenims) reikalingumo ir paramos būdų;
· dalyvavo organizuojant civilinę saugą;
· dalyvavo rengiant ir įgyvendinant gyventojų užimtumo programas seniūnijos aptarnaujamoje teritorijoje;
· nustatyta tvarka dalyvavo rengiant gyventojų apklausas;
· dalyvavo kuriant ir įgyvendinant informacinės visuomenės plėtros programas;
· organizavo gyventojų užimtumo didinimo ir visuomenei naudingus darbus;
· organizavo ir (arba) kontroliavo savivaldybės kelių, bendrojo naudojimo teritorijų, kapinių, želdinių, gatvių, šaligatvių valymą ir priežiūrą, gatvių ir kitų viešų vietų apšvietimą;
· nustatyta tvarka organizavo socialinės paramos teikimą ir pašalpų mokėjimą;
· tvarkė priskirtus registrus ir nustatyta tvarka teikė duomenis;
· tvarkė gyvenamosios vietos deklaravimo duomenų ir gyvenamosios vietos neturinčių asmenų apskaitą;
· išdavė leidimus žemės kasimo darbams atlikti;
· išdavė laidojimo leidimus;
· atliko notarinius veiksmus;
· atliko savalaikį archyvinių duomenų tvarkymą;
· išdavė pažymas juridiniams faktams patvirtinti ir kitus dokumentus.
Įgyvendinant Kidulių seniūnijos 2025 metų veiklos plane iškeltus uždavinius ir tikslus, vykdant savarankiškas ir valstybės deleguotas funkcijas, seniūnijos gyventojai buvo aptarnaujami laiku ir kokybiškai, jiems buvo suteikiama reikalinga informacija, išduodamos pažymos, suteikiama reikalinga socialinė pagalba, deklaruojama gyvenamoji vieta ir kitos funkcijos. Buvo kuriama saugi ir švari aplinka bendruomenės nariams.


Seniūnė                                                                                               Renata Švelnytė - Mykolaitienė
